Lýst verður eftir leiðandi læknaskrivara til Skurðdepilin á Landssjúkrahúsinum fulla tíð til at byrja skjótast gjørligt. Skurðdepilin fevnir um sergreinirnar ortopedkirurgi, gynekologi og obstetrik, parenkym- og mammakirurgi, urologi, umframt oyrna-, nasa- og hálssjúkur, eygnasjúkur og tannlæknavirksemi og í hesum sambandi kanning, diagnostisering, viðgerð, røkt og rehabilitering av hesum sjúklingabólkum. Deildirnar eru skurðseingjadeildir, Eygnadeild, Oyrna-næsa-hálsdeild, Tannlæknastova, Hoyriklinikk, skurðgongd og skurðambulatorium, læknagongd við læknaskrivarum, yngri læknum og yvirlæknum. Arbeiðsuppgávur hjá leiðandi læknaskrivaranum eru m. a.: Leiðsla, fyrisiting og samskipan av læknaskrivarum og læknaskrivaranæmingum á deplinum Vanligar læknaskrivarauppgávur Gera innleiðslutilfar og frágreiðing yvir, hvussu mannagongdir skulu fylgjast Gjøgnumføra innleiðslu og upplæring av næmingum og nýggjum starvsfeløgum Viðvirka fyri eftirútbúgving og dagføring av grundútbúgvingini hjá læknaskrivarum Kunning til og frá læknaskrivarabólkinum Ráðgevari hjá depilsleiðsluni viðvíkjandi læknaskrivaraarbeiðinum Dentur verður lagdur á: góð leiðaraevni og leiðsluroyndir royndir innan leiðslu og fyrisiting góð leiðslu- og tvørfaklig samstarvsevni verða før/ur fyri at ætlanargera og raðfesta sítt arbeiði tænastusinnað/ur góð samstarvsevni hollan KT-førleika framskygd/ur við hugflogi Tað er umráðandi, at tú hevur hug og evni til at samstarva í eini toymisleiðslu, har trúfesti og opinleiki stuðla undir avgerðir, ið verða tiknar. Leiðandi læknaskrivarin hevur tilvísing til depilsleiðsluna á Skurðdeplinum, sum er samansett av leiðandi skurðlækna og leiðandi sjúkrarøktarfrøðingi. Løn- og setanartreytirsambært sáttmála millum Starvsfelagið og Fíggjarmálaráðið. Nærri upplýsingarum starvið fáast við at seta seg í samband við Elin Vitalis, sjúkrarøktarfakligan depilsleiðara, á tlf. 234523 ella elivi @ ls. fo.